AQShning Kolorado shtatidagi Denver shahrida noma’lum erkak otishma sodir etdi, deb yozmoqda The Denver Post. Otishma oqibatida ko‘plab odam yarador bo‘ldi. Jabrlanganlarning aniq soni hozircha noma’lum, voqea sabablari aniqlashtirilmoqda. Huquq-tartibot muassasalari barcha yo‘llarni yopib qo‘ygan va aholidan otishma joyidan uzoqroqda bo‘lishni so‘ragan. Denver politsiyasi voqea joyini o‘rab oldi. Kamida 3 ta tez tibbiy yordami mashinasi jabrlanganlar bilan mahalliy shifoxonaga yo‘l olgan.